

PINGVIN OD ROLE PAPIRA

POTREBAN PRIBOR:

-ROLA PAPIRA OD WC PAPIRA

-CRNI PAPIR

-BIJELI PAPIR

-NARANĐASTI PAPIR

-ŠKARE

-LJEPILO

POSTUPAK:

1. Prvo izrežite traku crnog papira iste širine kao i rola papira - mora biti dovoljno duga da omota papirnu rolu. Naravno, rolu papira također možete obojiti u crno, ako nemate crni papir

2. Izrežite "napola ovalni" oblik od bijelog papira. Iz crnog papira izrežite dva krila. Iz narančastog papira također izrežite oblik kljuna i dvije nožice.



3. Zalijepite crni papir oko role papira. Zatim na prednju stranu role papira zalijepite bijeli „ napola ovalni“ oblik. Flomasterom nacrtajte oči.



4. Naranđasti papir izrezali smo u obliku trokuta i dobili kljun koji ćemo zalijepiti ispod očiju. I ostaju nam još nožice. Uži kraj nožica zalijepimo s unutarnje strane role papira.



5. I na kraju nam ostaju još samo krila pingvina, koja ćemo zalijepiti sa strane.



Kada ste obavili zadatak pospremite svoje radno mjesto. I zatim pogledajte svoj uradak te usmeno odgovorite na sljedeća pitanja.

1. Koju životinju si napravio?

2. Što si koristio u radu?

3. Koje boje ima tvoj pingvin?

4. Kakvog su oblika pingvinove oči?

5. Kakvog je oblika kljun?